《苦寒行》
明代·释今沼

北上太行山，迢迢苦车骑。夫婿从军行，步至太行里。

羊肠讵不险，所苦寒风飞。隆冬振沙碛，渐渐吹我肌。

缯纩岂无温，所苦身独茕，寂寂守中闺。何时会良人，努力破重围。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。